Lauri Schmidt

Lauri Schmidt (26. september 1946 Tartu – 30. november 2012 München) oli eesti veemootorisportlane ja Eesti NSV riigitegelane (ehitusminister 1984–1987).

Lõpetas 1967. aastal raudbetoonkonstruktsioonide erialal Tallinna Ehitustehnikumi ja 1975. aastal ehitusökonoomika erialal Tallinna Polütehnilise Instituudi.  

Töötas 1963. aastal Tartu Raudbetoontoodete Tehases. Aastatel 1967–1970 ja 1975–1979 töötas ta Elva Mehhaniseeritud Ehituskolonnis. Alates 1979. aastast oli ta Tartu Ehitustrusti juhataja, oli ka Tartu linnanõukogu täitevkomitee esimehe asetäitja.

Sportlase ja sporditegelasena
Ta võistles aastatel 1987–1991 sisemootoriga vabapaatidel (võistlusklass R), tuli seitse korda Eesti NSV meistriks ja püstitas kaks Eesti rekordit. NSV Liidu meistrivõistlustelt võitis ta viis hõbemedalit.  

Aastatel 1987–1991 oli ta Eesti Veemotoföderatsiooni presiidiumi esimees ning seejärel aastatel 1991–1999 Eesti Veemoto Liidu president.

Tegevus Eesti NSV valitsusasutustes ja NLKP-s
1978 NLKP liige
19. detsember 1984 – 17. juuni 1987 Eesti NSV ehitusminister 
1985–1990 Eesti NSV Ülemnõukogu XI koosseisu liige

Tunnustus
1988 NSV Liidu meistersportlane

Viited

Välislingid

Lauri Schmidti sporditulemused
Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 221, kaader nr 223

Eesti NSV ministrid
Tallinna Tehnikaülikooli vilistlased
Eestimaa Kommunistliku Partei liikmed
Eesti NSV XI Ülemnõukogu liikmed
Eesti veemotosportlased
Eesti sporditegelased
Eestlased Saksamaal
Sündinud 1946
Surnud 2012